Publication: Magyar Közlöny
Issue: MK-2000-42 (Year: 2000, Number: 42)
Era: 1990-2004
Section: szóló 1997. évi LXVII. törvény (Bjj.) hatálybalépését követően azonban ez a jogalkalmazói gyakorlat már nem
Paragraph Index: 16

2. A Legfelsőbb Bíróság az 1999. december 6-án meghozott Bk.V.2471/1999/2. számú végzésével a Hajdú-Bihar Megyei Bíróságot mint másodfokú bíróságot az eljárásból kizárta, és a másodfokú eljárás lefolytatására a Borsod- Abaúj-Zemplén Megyei Bíróságot jelölte ki. Az ügyben a Debreceni Városi Bíróság járt el első fokon, a sértett jogi képviselője pedig a Hajdú-Bihar Megyei Bíróság elnökének a házastársa volt. Az első fokú ítélet ellen a vádlott és a védő jelentett be fellebbezést. A Legfőbb Ügyészség a Hajdú-Bihar Megyei Bíróság kizárását és a Szabolcs-Szatmár-Bereg Megyei Bíróság kijelölését, továbbá — amennyiben az első fokú bíróság ítéletének hatályon kívül helyezésére kerülne sor —, a megismételt eljárásra a Nyíregyházi Városi Bíróság kijelölését indítványozta. Rámutatott arra, hogy a hatóság kizárását megalapozó abszolút jellegű kizárási ok nem csupán a Hajdú-Bihar Megyei Bíróság, hanem a Debreceni Városi Bíróság vonatkozásában is fennáll. Indítványában kifejtette, hogy bár a Legfelsőbb Bíróság a bíróságokról szóló,

Source: https://magyarkozlony.hu/hivatalos-lapok/dbc0a44b3b5a1b652c4d4e46646a124107b27262/dokumentumok/317a0e5b9c0bded36f834bf018591c1835a3b40a/letoltes